nibzard/narodne-novine-full-text-markdown huggingface dataset:
## Odluka o sniženju carinskih stopa za određenu robu

### NN 27/1998 (27.2.1998.), Odluka o sniženju carinskih stopa za određenu robu

# **VLADA REPUBLIKE HRVATSKE**

Na temelju članka 6. Zakona o carinskoj tarifi ("Narodne novine", broj
49/96 i 80/96), Vlada Republike Hrvatske je na sjednici održanoj 26. veljače
1998. godine, donijela

## **ODLUKU**

### **O SNIŽENJU CARINSKIH STOPA ZA ODREĐENU ROBU**

I.

Carinska stopa za slijedeći proizvod mijenja se i iznosi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tarifni                    Tarifna                     Naziv                                   Carinska
stopa
broj                       oznaka
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.03                   1003.002                 Ječam
                                                            - - - pivarski
                                    0
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/98-01/01
Urbroj: 5030115-98-2
Zagreb, 26. veljače 1998.

Predsjednik
**mr. Zlatko Mateša,** v. r.

Odluka, NN 27/1998-320
## Odluka o rasporedu sredstava Državnog proračuna Republike Hrvatske za 1998. godinu, za održavanje županijskih i lokalnih cesta

### NN 27/1998 (27.2.1998.), Odluka o rasporedu sredstava Državnog proračuna Republike Hrvatske za 1998. godinu, za održavanje županijskih i lokalnih cesta

# VLADA REPUBLIKE HRVATSKE

Na temelju članka 22. Zakona o izvršavanju Državnog proračuna Republike
Hrvatske za 1998. godinu ("Narodne novine", broj 141/97), Vlada Republike
Hrvatske je na sjednici održanoj 26. veljače 1998. godine, donijela

## **ODLUKU**

### **O RASPOREDU SREDSTAVA DRŽAVNOG PRORAČUNA REPUBLIKE HRVATSKE ZA 1998. GODINU, ZA ODRŽAVANJE ŽUPANIJSKIH I LOKALNIH CESTA**

I.

Sredstva osigurana u Državnom proračunu Republike Hrvatske za 1998.
godinu ("Narodne novine", broj 141/97), u Razdjelu: 065, Glavi: 05, na
poziciji 110218 - Održavanje županijskih i lokalnih cesta, u iznosu od
125 milijuna kuna raspoređuju se županijama prema mjerilima iz članka 63.
stavka 2. Zakona o javnim cestama ("Narodne novine", broj 100/96), i to
kako slijedi:

- u kunama -

|  |  |  |  |
| --- | --- | --- | --- |
| **Županija** | **1.    Duljina i    prometno    opterećenje** | **2.  Ujednačenje  standarda  održavanja** | **Ukupno za      održavanje    županijskih i    lokalnih cesta** |
| Zagrebačka | 2.515.854 | 3.516.271 | 6.032.125 |
| Krapinsko-zagorska | 2.506.577 | 1.946.130 | 4.452.707 |
| Sisačko-moslavačka | 1.755.374 | 12.618.833 | 14.374.207 |
| Karlovačka | 3.639.873 | 8.552.545 | 12.192.418 |
| Varaždinska | 3.468.111 | - | 3.468.111 |
| Koprivničko-križevačka | 3.712.816 | 3.647.299 | 7.360.115 |
| Bjelovarsko-bilogorska | 2.477.684 | 4.150.068 | 6.627.752 |
| Primorsko-goranska | 3.841.973 | - | 3.841.973 |
| Ličko-senjska | 2.450.934 | 11.936.121 | 14.387.055 |
| Virovitičko-podravska | 2.378.500 | 3.829.975 | 6.208.475 |
| Požeško-slavonska | 2.611.157 | 2.656.541 | 5.267.698 |
| Brodsko-posavska | 1.773.708 | 1.577.491 | 3.351.199 |
| Zadarska | 5.527.648 | 806.952 | 6.334.600 |
| Osječko-baranjska | 5.632.868 | 735.410 | 6.368.278 |
| Šibensko-kninska | 3.676.364 | 3.632.602 | 7.308.966 |
| Vukovarsko-srijemska | 4.154.324 | 809.327 | 4.963.651 |
| Splitsko-dalmatinska | 4.152.716 | - | 4.152.716 |
| Istarska | 3.941.693 | - | 3.941.693 |
| Dubrovačko-neretvanska | 2.023.676 | - | 2.023.676 |
| Međimurska | 2.342.585 | - | 2.342.585 |
| SVEUKUPNO | 64.584.435 | 60.415.565 | 125.000.000 |

II.

Sredstva iz točke I. ove Odluke transfer su županijskom proračunu za
županijsku upravu za ceste i namijenjena su održavanju županijskih i lokalnih
cesta u županiji.

III.

Nadzor nad namjenskom uporabom sredstava raspoređenih prema ovoj Odluci
provode Ministarstvo pomorstva, prometa i veza i Ministarstvo financija.

IV.

Ova Odluka stupa na snagu danom objave u "Narodnim novinama".

Klasa: 400-06/98-01/05
Urbroj: 5030115-98-2
Zagreb, 26. veljače 1998.

Predsjednik
**mr. Zlatko Mateša,** v. r.

Odluka, NN 27/1998-321
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o izmjeni Rješenja o imenovanju predsjednika i članova službeničkih sudova i Višeg službeničkog suda

### NN 27/1998 (27.2.1998.), Rješenje o izmjeni Rješenja o imenovanju predsjednika i članova službeničkih sudova i Višeg službeničkog suda

# VLADA REPUBLIKE HRVATSKE

Na temelju članka 61. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", br. 74/94,
86/94 i 7/95) i točke XI. Odluke o ustrojavanju službeničkih sudova ("Narodne
novine", broj 45/95), Vlada Republike Hrvatske je na sjednici održanoj
26. veljače 1998. godine, donijela

## **RJEŠENJE**

### **O IZMJENI RJEŠENJA O IMENOVANJU PREDSJEDNIKA I ČLANOVA SLUŽBENIČKIH SUDOVA I VIŠEG SLUŽBENIČKOG SUDA**

U Rješenju Vlade Republike Hrvatske o imenovanju predsjednika i članova
službeničkih sudova i Višeg službeničkog suda ("Narodne novine", broj 34/96),
točka I. podtočka B) 3. mijenja se i glasi:

"Krešimir Vilajtović, diplomirani pravnik, tajnik Ministarstva pravosuđa".

Klasa: 711-01/95-01/05
Urbroj: 5030107-98-1
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 27/1998-323
## Odluka o tehničkim pravilima Hrvatskog registra brodova - opći propisi (1997)

### NN 27/1998 (27.2.1998.), Odluka o tehničkim pravilima Hrvatskog registra brodova - opći propisi (1997)

# **HRVATSKI REGISTAR BRODOVA**

Na temelju članka 15. stavak 1. druga alineja Zakona o Hrvatskom registru
brodova ("Narodne novine", br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - OPĆI PROPISI (1997)**

1. Donose se Pravila za tehnički nadzor pomorskih brodova Dio 1 - OPĆI
PROPISI (1997), koja sadrže ova poglavlja:

1.1 Općenito,

1.2 Nadzor nad gradnjom,

1.3 Tipno odobrenje proizvoda,

1.4 Odobrenje proizvođača i ispitnih institucija,

1.5 Pregledi postojećih brodova,

1.6 Upravljanje glede sigurnog rada brodova i sprečavanje zagađivanja,

1.7 Utvrđivanje sposobnosti za obavljanje pokusne plovidbe.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. svibnja
1998. godine.

4. Stupanjem na snagu ovih tehničkih pravila, prestaju vrijediti tehnička
pravila istog naziva (1996), objavljena u "Narodnim novinama" br. 107/96.

Broj 3008/19-1/AAV/JJ
Split, 19. veljače 1998.

Predsjednik
Upravnog vijeća
**Mario Babić,** v. r.

Odluka, NN 27/1998-325
## Odluka o tehničkim pravilima Hrvatskog registra brodova - trup (1997)

### NN 27/1998 (27.2.1998.), Odluka o tehničkim pravilima Hrvatskog registra brodova - trup (1997)

# HRVATSKI REGISTAR BRODOVA

Na temelju članka 15. stavak 1. druga alineja Zakona o Hrvatskom registru
brodova ("Narodne novine", br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - TRUP (1997)**

1. Donose se Pravila za tehnički nadzor pomorskih brodova Dio 2 - TRUP
(1997), koja sadrže ova poglavlja:

1.1 Opći zahtjevi,

1.2 Projektna načela,

1.3 Opterećenje brodske konstrukcije,

1.4 Uzdužna čvrstoća,

1.5 Oplata,

1.6 Palube,

1.7 Struktura dna,

1.8 Orebljenje,

1.9 Podpalubna struktura,

1.10 Nepropusne pregrade,

1.11 Struktura tankova,

1.12 Struktura statvi,

1.13 Nadgrađa i palubne kućice,

1.14 Pojačanje trupa za plovidbu u uvjetima leda,

1.15 Zavareni spojevi,

1.16 Pojačanje za teške terete, brodovi za rasute terete, brodovi za
rudaču,

1.17 Tankeri,

1.18 Teglenice,

1.19 Tegljači,

1.20 Putnički brodovi.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. svibnja
1998. godine.

4. Stupanjem na snagu ovih tehničkih pravila, prestaju vrijediti tehnička
pravila istog naziva (1996), objavljena u "Narodnim novinama" br. 107/96.

Broj 3008/19-2/AAV/JJ
Split, 19. veljače 1998.

Predsjednik
Upravnog vijeća
**Mario Babić,** v. r.

Odluka, NN 27/1998-326
## Odluka o tehničkim pravilima Hrvatskog registra brodova - radiooprema (1997)

### NN 27/1998 (27.2.1998.), Odluka o tehničkim pravilima Hrvatskog registra brodova - radiooprema (1997)

# HRVATSKI REGISTAR BRODOVA

Na temelju članka 15. stavak 1. druga alineja Zakona o Hrvatskom registru
brodova ("Narodne novine" br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - RADIOOPREMA (1997)**

1. Donose se Pravila za tehnički nadzor pomorskih brodova Dio 14 - RADIOOPREMA
(1997), koja sadrže ova poglavlja:

1.1 Opći zahtjevi,

1.2 Opremanje broda radiouređajima,

1.3 Smještaj radioopreme, prostor za radioopremu i ugradnju kabelske
mreže,

1.4 Antenski sustavi i uzemljenje,

1.5 Opći tehnički zahtjevi za radioopremu,

1.6 Tehnički zahtjevi za pojedine radiouređaje,

1.7 Automatski generator radiotelefonskog signala uzbune,

1.8 Uređaj za prijem informacija o sigurnosti na moru,

1.9 Radioplutače za otkrivanje mjesta nesreće EPIRB I SAT EPIRB,

1.10 Brodski radarski transponder (transponder sredstva za spašavanje),

1.11 Automatski prijemnik radiotelefonskog znaka uzbune,

1.12 Prijemnik radiotelefonskog znaka uzbune,

1.13 Razglasni uređaj,

1.14 Radiouređaji na sredstvima za spašavanje,

1.15 Uređaj za odvajanje i uključivanje radioplutače za otkrivanje mjesta
nesreće (EPIRB) koji slobodno izronjavaju,

1.16 VHF radiotelefon za rad sa zrakoplovima.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. svibnja
1998. godine.

4. Stupanjem na snagu ovih tehničkih pravila, prestaju vrijediti tehnička
pravila istog naziva (1996), objavljena u "Narodnim novinama" br. 107/96.

Broj 3008/19-3/AAV/JJ
Split, 19. veljače 1998.

Predsjednik
Upravnog vijeća
**Mario Babić,** v. r.

Odluka, NN 27/1998-327
## Odluka o tehničkim pravilima Hrvatskog registra brodova - pomagala za navigaciju (1997)

### NN 27/1998 (27.2.1998.), Odluka o tehničkim pravilima Hrvatskog registra brodova - pomagala za navigaciju (1997)

# HRVATSKI REGISTAR BRODOVA

Na temelju članka 15. stavak 1. druga alineja Zakona o Hrvatskom registru
brodova ("Narodne novine" br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - POMAGALA ZA NAVIGACIJU (1997)**

1. Donose se Pravila za tehnički nadzor pomorskih brodova Dio 16 - POMAGALA
ZA NAVIGACIJU (1997), koja sadrže ova poglavlja:

1.1 Opći zahtjevi,

1.2 Pomagala za navigaciju na brodovima sa samostalnim pogonom,

1.3 Izvedba i postavljanje pomagala za navigaciju na brodu.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. svibnja
1998. godine.

4. Stupanjem na snagu ovih tehničkih pravila, prestaju vrijediti tehnička
pravila istog naziva (1996), objavljena u "Narodnim novinama" br. 107/96.

Broj 3008/19-4/AAV/JJ
Split, 19. veljače 1998.

Predsjednik
Upravnog vijeća
**Mario Babić,** v. r.

Odluka, NN 27/1998-328
## Odluka o tehničkim pravilima Hrvatskog registra brodova - protupožarna zaštita (1997)

### NN 27/1998 (27.2.1998.), Odluka o tehničkim pravilima Hrvatskog registra brodova - protupožarna zaštita (1997)

# HRVATSKI REGISTAR BRODOVA

Na temelju članka 15. stavak 1. druga alineja Zakona o Hrvatskom registru
brodova ("Narodne novine" br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - PROTUPOŽARNA ZAŠTITA (1997)**

1. Donose se Pravila za tehnički nadzor pomorskih brodova Dio 17 - PROTUPOŽARNA
ZAŠTITA (1997), koja sadrže ova poglavlja:

1.1 Opći zahtjevi,

1.2 Konstrukcijska protupožarna zaštita,

1.3 Sustavi gašenja požara,

1.4 Dojava požara,

1.5 Protupožarna oprema, pričuvni dijelovi i alati,

1.6 Prilog 1.

1.7 Prilog 2.

1.8 Prilog 3.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. svibnja
1998. godine.

4. Stupanjem na snagu ovih tehničkih pravila, prestaju vrijediti tehnička
pravila istog naziva (1996), objavljena u "Narodnim novinama" br. 107/96.

Broj 3008/19-5/AAV/JJ
Split, 19. veljače 1998.

Predsjednik
Upravnog vijeća
**Mario Babić,** v. r.

Odluka, NN 27/1998-329
## Ispravak Zakona o kaznenom postupku

### NN 27/1998 (27.2.1998.), Ispravak Zakona o kaznenom postupku

Nakon izvršenog uspoređivanja s izvornim tekstom utvrđene su pogreške
u Zakonu o kaznenom postupku objavljenom u "Narodnim novinama" broj 110
od 21. listopada 1997., te se daje

## **ISPRAVAK**

### **ZAKONA O KAZNENOM POSTUPKU**

U članku 19. točki 1. podtočki b) umjesto riječi: "članka 338." trebaju
stajati riječi: "članka 337.".

U članku 56. stavku 1. umjesto riječi: "očitavati" treba stajati riječ:
"očitovati".

U članku 77. stavku 2. umjesto riječi: "postpisuje" treba stajati riječ:
"potpisuje".

U članku 90. stavku 5. umjesto riječi: "tri" treba stajati riječ: "dva".

U članku 97. stavak 2. umjesto riječi: "članka 95." trebaju stajati
riječi "članka 94.".

U članku 104. stavku 3. prvoj rečenici, iza riječi: "određuje" treba
stajati zarez i riječ: "produljuje", a u stavku 4., tekst u zagradi, iza
riječi: "stavak 2. i 3." trebaju stajati riječi: "članak 21. točka 1. i
2.".

U članku 105. stavku 1. iza riječi: "odlučuje o" treba stajati riječ:
"određivanju", a iza riječi: "vijeća i" trebaju stajati riječi: "okrivljenik,
odnosno".

U naslovu ispred članka 110. iza riječi: "o određivanju" treba stajati
zarez i riječ: "ukidanju".

U članku 177. stavku 5. umjesto riječi: "Odvjetnička komora" trebaju
stajati riječi: "Hrvatska odvjetnička komora".

U članku 189. stavku 3. umjesto riječi: "stavka 3." trebaju stajati
riječi: "stavka 2.".

U članku 225. stavku 1. iza riječi: "državljanin" trebaju stajati riječi
"i jedinstveni matični broj građana državljana Republike Hrvatske".

U članku 300. stavku 6. umjesto riječi: "Odvjetničku komoru" trebaju
stajati riječi: "Hrvatsku odvjetničku komoru".

U članku 305. stavku 2. iza riječi: "sigurnosne mjere" treba brisati
zarez.

U članku 349. stavku 2. umjesto riječi: "proglašuje" treba stajati riječ:
"objavljuje".

U članku 399. stavku 1. umjesto riječi: "stavka 1., 4. i 5." trebaju
stajati riječi: "stavka 1., 3. i 4.".

U članku 406. stavku 3. umjesto riječi: "članka 398." trebaju stajati
riječi: "članka 405.".

U članku 435. stavku 1. umjesto riječi: "sudac (predsjednik vijeća,
odnosno sudac pojedinac) najprije će" trebaju stajati riječi: "sudac će
najprije".

U članku 448. stavku 2. umjesto riječi: "rješenja" treba stajati riječ:
"presude".

U članku 451. stavku 2. umjesto riječi: "rješenje" treba stajati riječ:
"presudu".

U članku 455. stavku 3. umjesto riječi: "rješenje" treba stajati riječ:
"presudu".

U članku 461. stavku 1. iza riječi: "psihijatrijskog liječenja" trebaju
stajati riječi: "ili obveznog liječenja", a u stavku 3. iza riječi: "Ako
se" treba stajati riječ: "kod".

U članku 468. stavku 1. umjesto riječi: "u odluci (presuda ili rješenje)
kojom" trebaju stajati riječi: "u odluci kojom".

Klasa: 740-02/96-01/03
Zagreb, 17. veljače 1997.

Tajnik
Zastupničkog doma
Hrvatskoga državnog sabora
**Berislav Živković,** v. r.

Ostalo, NN 27/1998-334
## Ispravak Zakona o sudovima za mladež

### NN 27/1998 (27.2.1998.), Ispravak Zakona o sudovima za mladež

Nakon izvršenog uspoređivanja s izvornim tekstom utvrđene su pogreške
u Zakonu o sudovima za mladež objavljenom u "Narodnim novinama" broj 111
od 22. listopada 1997., te se daje

## **ISPRAVAK**

### **ZAKONA O SUDOVIMA ZA MLADEŽ**

U članku 11. stavku 6. umjesto riječi: "moraju" treba stajati riječ:
"mora".

U članku 27. stavku 1. umjesto riječi: "može presudom izreći" trebaju
stajati riječi: "može izreći", a umjesto riječi: "uz presudu izreći" treba
stajati riječ: "izreći". U stavku 2. umjesto riječi: "presudom određuje"
treba stajati riječ: "određuje", a u stavku 3. umjesto riječi: "pridržaj"
treba stajati riječ: "odustanak".

U članku 85. stavku 2., tekst u zagradi, umjesto riječi: "točke 4."
trebaju stajati riječi: "točke 3.".

U članku 98. stavku 1. umjesto riječi: "odgoja i preodgoja maloljetnika"
trebaju stajati riječi: "odgoja maloljetnika".

Klasa: 740-02/96-01/02
Zagreb, 17. veljače 1997.

Tajnik
Zastupničkog doma
Hrvatskoga državnog sabora
**Berislav Živković,** v. r.

Zakon, NN 27/1998-335
## Ispravak Zakona o zaštiti osoba s duševnim smetnjama

### NN 27/1998 (27.2.1998.), Ispravak Zakona o zaštiti osoba s duševnim smetnjama

Nakon izvršenog uspoređivanja s izvornim tekstom utvrđene su pogreške
u Zakonu o zaštiti osoba s duševnim smetnjama objavljenom u "Narodnim novinama"
broj 111 od 22. listopada 1997., te se daje

## **ISPRAVAK**

### **ZAKONA O ZAŠTITI OSOBA S DUŠEVNIM SMETNJAMA**

U članku 3. točki 11. iza riječi: "zadržavanju u psihijatrijskoj ustanovi"
trebaju stajati riječi: "ili njezinom otpuštanju".

U članku 4. stavku 2. iza riječi: "smetnjama" trebaju stajati riječi:
"smještena u psihijatrijsku ustanovu".

U članku 32. umjesto riječi: "članova vijeća" treba stajati riječ: "sudaca".

Klasa: 500-01/96-01/09
Zagreb, 17. veljače 1997.

Tajnik
Zastupničkog doma
Hrvatskoga državnog sabora
**Berislav Živković,** v. r.

Ostalo, NN 27/1998-336
## Odluka o davanju suglasnosti na Odluku o najnižem iznosu osnovice za naplatu doprinosa za obvezno zdravstveno osiguranje osiguranika poljoprivrednika

### NN 28/1998 (3.3.1998.), Odluka o davanju suglasnosti na Odluku o najnižem iznosu osnovice za naplatu doprinosa za obvezno zdravstveno osiguranje osiguranika poljoprivrednika

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
45. stavka 5. Zakona o zdravstvenom osiguranju, Vlada Republike Hrvatske
je na sjednici održanoj 26. veljače 1998. godine donijela

## **ODLUKU**

### **O DAVANJU SUGLASNOSTI NA ODLUKU O NAJNIŽEM IZNOSU OSNOVICE ZA NAPLATU DOPRINOSA ZA OBVEZNO ZDRAVSTVENO OSIGURANJE OSIGURANIKA POLJOPRIVREDNIKA**

I.

Daje se suglasnost na Odluku o najnižem iznosu osnovice za naplatu doprinosa
za obvezno zdravstveno osiguranje osiguranika poljoprivrednika, koju je
Upravno vijeće Hrvatskog zavoda za zdravstveno osiguranje donijelo na 37.
sjednici, održanoj 13. veljače 1998. godine.

II.

Ova Odluka stupa na snagu danom objave u "Narodnim novinama", a primjenjuje
se od 1. ožujka 1998. godine.

Klasa: 411-01/98-01/03
Urbroj: 5030104-98-1
Zagreb, 26. veljače 1998.

Predsjednik
**mr. Zlatko Mateša,** v. r.

Odluka, NN 28/1998-337
## Rješenje o imenovanju Branka Jordanića glavnim inspektorom Državnog inspektorata

### NN 28/1998 (3.3.1998.), Rješenje o imenovanju Branka Jordanića glavnim inspektorom Državnog inspektorata

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 47.
stavka 2. Zakona o sustavu državne uprave ("Narodne novine", broj 75/93)
i članka 34a. stavka 2. Zakona o ustrojstvu i djelokrugu ministarstava
i državnih upravnih organizacija ("Narodne novine", br. 72/94, 92/96 i
131/97), Vlada Republike Hrvatske je na sjednici održanoj 26. veljače 1998.
godine donijela

## **RJEŠENJE**

### **O IMENOVANJU GLAVNOG INSPEKTORA DRŽAVNOG INSPEKTORATA**

Imenuje se BRANKO JORDANIĆ glavnim inspektorom Državnog inspektorata.

Klasa: 080-02/98-01/20
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-338
## Rješenje o razrješenju Branka Jordanića položaja pomoćnika ministra gospodarstva

### NN 28/1998 (3.3.1998.), Rješenje o razrješenju Branka Jordanića položaja pomoćnika ministra gospodarstva

# VLADA REPUBIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 26. veljače 1998. godine
donijela

## **RJEŠENJE**

### **O RAZRJEŠENJU POMOĆNIKA MINISTRA GOSPODARSTVA**

Razrješuje se BRANKO JORDANIĆ položaja pomoćnika ministra gospodarstva,
radi odlaska na novu dužnost.

Klasa: 080-02/98-02/12
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-339
## Rješenje o razrješenju Mladena Bankovića položaja savjetnika potpredsjednika Vlade Republike Hrvatske

### NN 28/1998 (3.3.1998.), Rješenje o razrješenju Mladena Bankovića položaja savjetnika potpredsjednika Vlade Republike Hrvatske

# VLADA REPUBIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici održanoj
26. veljače 1998. godine donijela

## **RJEŠENJE**

### **O RAZRJEŠENJU SAVJETNIKA POTPREDSJEDNIKA VLADE REPUBLIKE HRVATSKE**

Razrješuje se MLADEN BANKOVIĆ položaja savjetnika potpredsjednika Vlade
Republike Hrvatske, te mu prestaje radni odnos s danom 28. veljače 1998.

Klasa: 080-02/98-02/13
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-340
## Rješenje o imenovanju Vedrana Bajsića savjetnikom potpredsjednice Vlade Republike Hrvatske

### NN 28/1998 (3.3.1998.), Rješenje o imenovanju Vedrana Bajsića savjetnikom potpredsjednice Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici održanoj
26. veljače 1998. godine donijela

## **RJEŠENJE**

### **O IMENOVANJU SAVJETNIKA POTPREDSJEDNICE VLADE REPUBLIKE HRVATSKE**

Imenuje se VEDRAN BAJSIĆ savjetnikom potpredsjednice Vlade Republike
Hrvatske.

Klasa: 080-02/98-01/21
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.-

Rješenje, NN 28/1998-341
## Rješenje o razrješenju predsjednika i članova Upravnog vijeća Hrvatskog zavoda za zdravstveno osiguranje

### NN 28/1998 (3.3.1998.), Rješenje o razrješenju predsjednika i članova Upravnog vijeća Hrvatskog zavoda za zdravstveno osiguranje

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 72.
stavka 2. Zakona o zdravstvenom osiguranju ("Narodne novine", br. 1/97
- pročišćeni tekst i 109/97), Vlada Republike Hrvatske je na sjednici održanoj
26. veljače 1998. godine donijela

## **RJEŠENJE**

### **O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE**

1. Razrješuje se prim. dr. MATE LJUBIČIĆ dužnosti predsjednika Upravnog
vijeća Hrvatskog zavoda za zdravstveno osiguranje.

2. Razrješuju se dužnosti članovi Upravnog vijeća Hrvatskog zavoda za
zdravstveno osiguranje:

- prim. dr. KREŠIMIR GLAVINA

- dr. sc. DAMIR MATOVINOVIĆ

- GORAN DODIG, dr. med.

- ŽELJKO ZUBOVIĆ, dr. stom.

- dr. sc. BORIS ŠEGOTA

- KATJA MATIJEVIĆ

- FRANJO LUKOVIĆ

- DAMIR BEGOVIĆ.

Klasa: 080-02/98-02/14
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-342
## Rješenje o imenovanju predsjednika i članova Upravnog vijeća Hrvatskog zavoda za zdravstveno osiguranje

### NN 28/1998 (3.3.1998.), Rješenje o imenovanju predsjednika i članova Upravnog vijeća Hrvatskog zavoda za zdravstveno osiguranje

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 72.
stavka 2. Zakona o zdravstvenom osiguranju ("Narodne novine", br. 1/97
- pročišćeni tekst i 109/97), Vlada Republike Hrvatske je na sjednici održanoj
26. veljače 1998. godine donijela

## **RJEŠENJE**

### **O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE**

1. Imenuje se prim. dr. MATE LJUBIČIĆ predsjednikom Upravnog vijeća
Hrvatskog zavoda za zdravstveno osiguranje.

2. Za članove Upravnog vijeća Hrvatskog zavoda za zdravstveno osiguranje,
imenuju se:

- prim. dr. KREŠIMIR GLAVINA

- dr. sc. DAMIR MATOVINOVIĆ

- GORAN DODIG, dr. med.

- prim. dr. JOSIP JELIĆ

- ŽELJKO ZUBOVIĆ, dr. stom.

- VLADIMIR LOKNER

- mr. NIKO RAIČ

- BRANKO ŠTULIĆ.

Klasa: 080-02/98-01/03
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-343
## Rješenje o razrješenju člana Upravnog vijeća Hrvatskog zavoda za kontrolu imunobioloških preparata

### NN 28/1998 (3.3.1998.), Rješenje o razrješenju člana Upravnog vijeća Hrvatskog zavoda za kontrolu imunobioloških preparata

# VLADA REPUBIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
49. stavka 4. Zakona o zdravstvenoj zaštiti ("Narodne novine", broj 1/97),
Vlada Republike Hrvatske je na sjednici održanoj 26. veljače 1998. godine
donijela

## **RJEŠENJE**

### **O RAZRJEŠENJU ČLANA UPRAVNOG VIJEĆA HRVATSKOG ZAVODA ZA KONTROLU IMUNOBIOLOŠKIH PREPARATA**

Razrješuje se SONJA ŠPEHAR dužnosti člana Upravnog vijeća Hrvatskog
zavoda za kontrolu imunobioloških preparata.

Klasa: 080-02/98-02/16
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-344
## Rješenje o imenovanju člana Upravnog vijeća Hrvatskog zavoda za kontrolu imunobioloških preparata

### NN 28/1998 (3.3.1998.), Rješenje o imenovanju člana Upravnog vijeća Hrvatskog zavoda za kontrolu imunobioloških preparata

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
49. stavka 4. Zakona o zdravstvenoj zaštiti ("Narodne novine", broj 1/97),
Vlada Republike Hrvatske je na sjednici održanoj 26. veljače 1998. godine
donijela

## **RJEŠENJE**

### **O IMENOVANJU ČLANA UPRAVNOG VIJEĆA HRVATSKOG ZAVODA ZA KONTROLU IMUNOBIOLOŠKIH PREPARATA**

Imenuje se MARIJANA MIHALJEVIĆ članom Upravnog vijeća Hrvatskog zavoda
za kontrolu imunobioloških preparata.

Klasa: 080-02/98-01/14
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-345
## Rješenje o razrješenju člana Upravnog vijeća Klinike za dijabetes, endokrinologiju i bolesti metabolizma "Vuk Vrhovac", Zagre

### NN 28/1998 (3.3.1998.), Rješenje o razrješenju člana Upravnog vijeća Klinike za dijabetes, endokrinologiju i bolesti metabolizma "Vuk Vrhovac", Zagre

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
49. stavka 4. Zakona o zdravstvenoj zaštiti ("Narodne novine", broj 1/97),
Vlada Republike Hrvatske je na sjednici održanoj 26. veljače 1998. godine
donijela

## **RJEŠENJE**

### **O RAZRJEŠENJU ČLANA UPRAVNOG VIJEĆA KLINIKE ZA DIJABETES, ENDOKRINOLOGIJU I BOLESTI METABOLIZMA "VUK VRHOVAC", ZAGREB**

Razrješuje se prof. dr. ZDENKO ŠKRABALO dužnosti člana Upravnog vijeća
Klinike za dijabetes, endokrinologiju i bolesti metabolizma "Vuk Vrhovac",
Zagreb.

Klasa: 080-02/98-02/15
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-346
## Rješenje o imenovanju člana Upravnog vijeća Klinike za dijabetes, endokrinologiju i bolesti metabolizma "Vuk Vrhovac", Zagre

### NN 28/1998 (3.3.1998.), Rješenje o imenovanju člana Upravnog vijeća Klinike za dijabetes, endokrinologiju i bolesti metabolizma "Vuk Vrhovac", Zagre

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
49. stavka 4. Zakona o zdravstvenoj zaštiti ("Narodne novine", broj 1/97),
Vlada Republike Hrvatske je na sjednici održanoj 26. veljače 1998. godine
donijela

## **RJEŠENJE**

### **O IMENOVANJU ČLANA UPRAVNOG VIJEĆA KLINIKE ZA DIJABETES, ENDOKRINOLOGIJU I BOLESTI METABOLIZMA "VUK VRHOVAC", ZAGREB**

Imenuje se mr. DAVORIN TEPEŠ članom Upravnog vijeća Klinike za dijabetes,
endokrinologiju i bolesti metabolizma "Vuk Vrhovac", Zagreb.

Klasa: 080-02/98-01/22
Urbroj: 50304/2-98-01
Zagreb, 26. veljače 1998.

Predsjednik
**mr. Zlatko Mateša,** v. r.

Rješenje, NN 28/1998-347
## Odluka o izdavanju jamstva Vlade Republike Hrvatske za otplatu kredita Kärntner Landes - und hypothekenbank AG, Klagenfurt, koji će se koristiti za kreditiranje domaćih kupaca kod kupnje traktora "To

### NN 28/1998 (3.3.1998.), Odluka o izdavanju jamstva Vlade Republike Hrvatske za otplatu kredita Kärntner Landes - und hypothekenbank AG, Klagenfurt, koji će se koristiti za kreditiranje domaćih kupaca kod kupnje traktora "To

# **MINISTARSTVO FINANCIJA**

Na temelju zaključka Vlade Republike Hrvatske, klasa: 320-01/97-01/12,
urbroj: 5030115-98-2, od 12. veljače 1998. godine, te u sklopu ovlaštenja
iz odredbe čl. 7. st. 2. i čl. 10. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.) Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. st. 1. Zakona o kreditnim odnosima
s inozemstvom, u svezi s odredbom čl. 43. Zakona o izvršavanju državnog
proračuna Republike Hrvatske za 1998. godinu ("Narodne novine", br. 141
od 30. prosinca 1997.), 20. veljače 1998. godine sljedeću

## **ODLUKU**

### **O IZDAVANJU JAMSTVA VLADE REPUBLIKE HRVATSKE ZA OTPLATU KREDITA KÄRNTNER LANDES- UND HYPOTHEKENBANK AG, KLAGENFURT, KOJI ĆE SE KORISTITI ZA KREDITIRANJE DOMAĆIH KUPACA KOD KUPNJE TRAKTORA "TORPEDO" DD IZ RIJEKE ZA 1998. GODINU**

I.

Ministarstvo financija je ovlašteno od Vlade Republike Hrvatske izdati,
a ministar financija ili zamjenik ministra financija potpisati, jamstvo
za otplatu kredita, koji će ugovoriti Virovitičko-podravska županija za
potrebe kreditiranja domaćih kupaca, branitelja iz Domovinskog rata i poljoprivrednih
domaćinstava prema popisu koji je odobrila Virovitičko-podravska županija
i Ministarstvo poljoprivrede i šumarstva, kod realizacije dijela Programa
kreditiranja kupnje traktora i priključne mehanizacije "Torpedo" d.d. iz
Rijeke za 1998. godinu (točka B. 1. zaključaka Vlade Republike Hrvatske
o Programu kreditiranja poljoprivredne mehanizacije u 1998. godini).

II.

Jamstvo za otplatu kredita daje se pod sljedećim uvjetima:

Iznos kredita: 65.000. ATS DEM (protuvrijednost 32.538.285 kn)

Rok otplate: 8 godina s jednom godinom počeka u tromjesečnim obrocima
(3.039.420 ATS) od 15. ožujka 1999. do 15. ožujka 2006.

Kamata: 7,5% fiksno godišnje

Interkalarna kamata: 0,6% mjesečno do dospjelosti prvog obroka otplate

Naknada: 1,5% jednokratno od iznosa kredita

Troškovi obrade: 0,25% tromjesečno (uračunati u obrok od 3.039.420 ATS)

III.

Slatinska banka d.d., Slatina, će vršiti komisioni posao oko obrade
i korištenja ugovorenog kredita za potrebe nabave 268 traktora "Torpedo"
i priključne mehanizacije.

IV.

Ova odluka stupa na snagu na dan donošenja.

V.

Odluka će se objaviti u "Narodnim novinama".

Klasa: 320-01/97-01/48
Urbroj: 513-14/97-8
Zagreb, 20. veljače 1998.

Ministar financija
**mr. Borislav Škegro,** v. r.

Odluka, NN 28/1998-348
## Odluka o davanju suglasnosti Virovitičko-podravskoj županiji na sklapanje ugovora o kreditu s Kärntner Landes - und hypothekenbank AG, Klagenfurt, za program kreditiranja domaćih kupaca kod kupnje tra

### NN 28/1998 (3.3.1998.), Odluka o davanju suglasnosti Virovitičko-podravskoj županiji na sklapanje ugovora o kreditu s Kärntner Landes - und hypothekenbank AG, Klagenfurt, za program kreditiranja domaćih kupaca kod kupnje tra

# MINISTARSTVO FINANCIJA

Na temelju zaključka Vlade Republike Hrvatske, klasa: 320-01/97-01/12,
urbroj: 5030115-98-2, od 12. veljače 1998. te u sklopu ovlaštenja iz odredbe
čl. 7. st. 2. i čl. 10. st. 5. Zakona o kreditnim poslovima s inozemstvom
("Narodne novine", br. 43 od 31. svibnja 1996.) Ministarstvo financija
Republike Hrvatske donijelo je u ime Vlade Republike Hrvatske, na osnovi
odredbe čl. 7. st. 1. i čl. 10. st. 1. Zakona o kreditnim odnosima s inozemstvom,
u svezi s odredbom čl. 43. Zakona o izvršavanju državnog proračuna Republike
Hrvatske za 1998. godinu ("Narodne novine", br. 141 od 30. prosinca 1997.),
20. veljače 1998. godine sljedeću

## **ODLUKU**

### **O DAVANJU SUGLASNOSTI VIROVITIČKO - PODRAVSKOJ ŽUPANIJI NA SKLAPANJE UGOVORA O KREDITU S KÄRNTNER LANDES-UND HYPOTHEKENBANK AG, KLAGENFURT, ZA PROGRAM KREDITIRANJA DOMAĆIH KUPACA KOD KUPNJE TRAKTORA "TORPEDO" DD IZ RIJEKE ZA 1998. GODINU**

I.

Daje se suglasnost na sklapanje Ugovora br. 113-297-0 i Annex istom
Ugovoru o kreditnom poslu s inozemstvom koji je sklopila Virovitičko-podravska
županija, Virovitica ("Dužnik") i Kärntner Landes - und Hypothekenbank
AG, Klagenfurt Austrija ("Banka") u iznosu od 65.000.000 ATS (u protuvrijednosti
32.538.285 kuna) u cilju realizacije dijela Programa domaćih kupaca - branitelja
iz Domovinskog rata i poljoprivrednih domaćinstava prema popisu koji su
odobrili Virovitičko-podravska županija i Ministarstvo poljoprivrede i
šumarstva - kod kupnje traktora i priključne mehanizacije "Torpedo" d.d.
iz Rijeke za 1998. godinu (točka B. 1. zaključaka Vlade Republike Hrvatske
o Programu kreditiranja poljoprivredne mehanizacije u 1998. godini).

II.

Obvezuje se Virovitičko-podravska županija osigurati uredno korištenje
kredita te uredno izvršiti obveze otplate kredita do konačne isplate sukladno
odredbama Ugovora o kreditu.

III.

Ovlašćuje se župan ili dožupan Virovitičko-podravske županije da potpiše
spomenuti Ugovor, Annex uz ugovor i druge prateće ugovore odnosno očitovanja
potrebita za njihovo stupanje na snagu i provedbu.

IV.

Ova odluka stupa na snagu na dan donošenja.

V.

Odluka će se objaviti u "Narodnim novinama".

Klasa: 320-01/97-01/48
Urbroj: 513-14/98-7
Zagreb, 20. veljače 1998.

Ministar financija
**mr. Borislav Škegro,** v. r.

Odluka, NN 28/1998-349
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 28/1998 (3.3.1998.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 19. stavka 4. Zakona o oružju (Pročišćeni tekst - "Narodne
novine" br. 46/97.) ministar unutarnjih poslova, uz suglasnost ministra
zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96., 110/96., 35/97., 76/97., 87/97. i 10/98.) u točci I. iza rednog
broja 52. dodaju se brojevi i riječi:

"53. Dom zdravlja Imotski,

54. Specijalistička ordinacija medicine rada, Vesna Gartner-Pilaš, dr.
med. spec. rada, Crikvenica, Kotorska b.b."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-4439/1998.
Zagreb, 18. veljače 1998.

Ministar
**Ivan Penić,** v. r.

Rješenje, NN 28/1998-350
## Pravilnik o izmjeni Pravilnika o obliku i sadržaju očevidnika udruga uzgajivača uzgojno valjanih životinja

### NN 28/1998 (3.3.1998.), Pravilnik o izmjeni Pravilnika o obliku i sadržaju očevidnika udruga uzgajivača uzgojno valjanih životinja

# **MINISTARSTVO POLJOPRIVREDE I ŠUMARSTVA**

Na temelju članka 5. stavka 3. Zakona o stočarstvu ("Narodne novine"
broj 70/97) ministar poljoprivrede i šumarstva donosi

## **PRAVILNIK**

### **O IZMJENI PRAVILNIKA O OBLIKU I SADRŽAJU OČEVIDNIKA UDRUGA UZGAJIVAČA UZGOJNO VALJANIH ŽIVOTINJA**

Članak 1.

U Pravilniku o obliku i sadržaju očevidnika udruga uzgajivača uzgojno
valjanih životinja ("Narodne novine" br. 1/98), u članku 4. točka 11. mijenja
se i glasi:

"11. imena stručnih djelatnika koji će obavljati poslove provedbe uzgojnog
programa udruge".

Članak 2.

Ovaj Pravilnik stupa na snagu osmog dana od objave u "Narodnim novinama".

Klasa: 011-02/98-01/131
Urbroj: 525-01-98-01
Zagreb, 26. veljače 1998.

Ministar
**mr. Zlatko Dominiković,** v. r.

Pravilnik, NN 28/1998-351
## Rješenje Ustavnog suda Republike Hrvatske broj U-III-883/1994 od 16. veljače 1998.

### NN 28/1998 (3.3.1998.), Rješenje Ustavnog suda Republike Hrvatske broj U-III-883/1994 od 16. veljače 1998.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
dr. Velimira Belajeca, kao članova Vijeća, odlučujući o ustavnoj tužbi
D. F.-R. iz P., na sjednici Vijeća održanoj dana 16. veljače 1998. godine,
jednoglasno je donio sljedeće

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

D.F.-R. iz P. podnijela je ustavnu tužbu povodom rješenja Županijskog
suda u P., broj: Gž-835/94 od 12. rujna 1994. godine i rješenja Općinskog
suda u P., broj: P-828/94 od 6. lipnja 1994. godine.

Osporenim odlukama, podnositeljica ustavne tužbe pravomoćno je odbijena
u parničnom postupku sa svojim prijedlogom da se donese presuda zbog izostanka.
Općinski sud u P., svojim rješenjem pod brojem: P-828/94 od 6. lipnja 1994.
godine, takav je prijedlog podnositeljice odbio iz razloga što je raspravnim
rješenjem, protiv kojeg nije dopuštena žalba, dopustio dipl. pravniku N.
P. da zastupa tuženu uz obvezu da u roku od 3 dana dostavi valjanu punomoć,
a sve temeljem članka 98. stavka 2. Zakona o parničnom postupku ("Narodne
novine", br. 53/91 i 91/92).

Ustavna tužba nije dopuštena.

Odredbom članka 28. Ustavnog zakona o Ustavnom sudu Republike Hrvatske
("Narodne novine", br. 13/91), određeno je da se ustavna tužba može podnijeti
nakon što je iscrpljen dopušteni pravni put. U stvarima u kojima je dopušten
upravni spor, odnosno revizija u parničnom ili izvanparničnom postupku,
pravni put je iscrpljen tek nakon što je odlučeno o tim pravnim sredstvima.

Osporeno rješenje nije odluka sudbene vlasti u smislu odredbe članka
28. stavka 1. Ustavnog zakona o Ustavnom sudu Republike Hrvatske, budući
da se njime nije rješavalo o tužbi kojom je pokrenut dotični spor. To rješenje
po svom je sadržaju odluka o upravljanju postupkom pred sudom, a ne odluka
kojom je postupak pravomoćno završen.

Iz navedenih razloga, a na temelju odredbe članka 26. Ustavnog zakona
u svezi s člankom 58. Poslovnika Ustavnog suda Republike Hrvatske ("Narodne
novine", br. 29/94), ustavnu tužbu valjalo je odbaciti i riješiti kao u
izreci.

Odluka o objavi ovog rješenja temelji se na odredbi članka 20. stavka
1. Ustavnog zakona o Ustavnom sudu Republike Hrvatske.

Broj: U-III-883/1994
Zagreb, 16. veljače 1998.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 28/1998-353
## Stopa rasta proizvođačkih cijena industrijskih proizvoda u veljači 1998. godine

### NN 28/1998 (3.3.1998.), Stopa rasta proizvođačkih cijena industrijskih proizvoda u veljači 1998. godine

# **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U VELJAČI 1998. GODINE**

Stopa rasta proizvođačkih cijena industrijskih proizvoda u veljači 1998.
godine u odnosu na siječanj 1998. godine iznosi: **-0,1.**

Klasa: 957-04/98-01/21
Urbroj: 555-05-04-98-21
Zagreb, 2. ožujka 1998.

Ravnatelj
**mr. sc. Ivan Rusan,** v. r.

Ostalo, NN 28/1998-354
## Indeks cijena na malo u Republici Hrvatskoj u veljači 1998. godine

### NN 28/1998 (3.3.1998.), Indeks cijena na malo u Republici Hrvatskoj u veljači 1998. godine

## **INDEKS**

### **CIJENA NA MALO U REPUBLICI HRVATSKOJ U VELJAČI 1998. GODINE**

Indeks cijena na malo u Republici Hrvatskoj u veljači 1998. godine u
odnosu na siječanj 1998. godine iznosi **100,4.**

Klasa: 957-04/98-01/22
Urbroj: 555-05-04-98-22
Zagreb, 2. ožujka 1998.

Ravnatelj
**mr. sc. Ivan Rusan,** v. r.

Ostalo, NN 28/1998-355
## Ispravak Odluke i Rješenja Ustavnog suda Republike Hrvatske broj U-II-674/1997

### NN 28/1998 (3.3.1998.), Ispravak Odluke i Rješenja Ustavnog suda Republike Hrvatske broj U-II-674/1997

U "Narodnim novinama", broj 7/1998. objavljena je odluka i rješenje
Ustavnog suda Republike Hrvatske broj U-II-674/1997. od 14. siječnja 1998.
godine u kojoj su ustanovljene pogreške pa se daje

## **ISPRAVAK**

### **ODLUKE I RJEŠENJA USTAVNOG SUDA REPUBLIKE HRVATSKE BROJ U-II-674/1997.**

U obrazloženju 13. stavku 1. retku umjesto riječi "predstanvičko" treba
stajati riječ "predstavničko"; u 11. stavku 5. retku umjesto riječi "tom"
treba stajati riječ "ovom"; u 23. stavku 8. retku umjesto "članaka 66,76"
treba stajati "članaka 66-76"; na kraju odluke umjesto "Broj: U-II-6/4/1997.
treba stajati "Broj: U-II-674/1997."

Broj: Su-15/1998-10
Zagreb, 25. veljače 1998.

Glavni tajnik
**Josip Bedrač,** v. r.

Ostalo, NN 28/1998-356
## Ispravak Odluke o opsegu kontingenata za izvoz robe u 1988. godini

### NN 28/1998 (3.3.1998.), Ispravak Odluke o opsegu kontingenata za izvoz robe u 1988. godini

Nakon izvršenog uspoređivanja s izvornim tekstom utvrđena je pogreška
u Odluci o opsegu kontingenata za izvoz robe u 1998. godini objavljenoj
u "Narodnim novinama", broj 142 od 31. prosinca 1997. godine, te se daje

## **ISPRAVAK**

### **ODLUKE O OPSEGU KONTINGENATA ZA IZVOZ ROBE U 1988. GODINI**

U nazivu Odluke umjesto riječi "u 1988. godini", trebaju stajati riječi
**"u 1998. godini".**

Urbroj: 50501-98-212
Zagreb, 27. veljače 1998.

Glavni i odgovorni urednik
**Marijan Prus,** v. r.

Ostalo, NN 28/1998-357
## ODLUKA O PROGLAŠENJU OBALNOG MAMUTOVCA (SEQUOIA SEMPERVIRENS /D. DON./ ENDL.) SPOMENIKOM PARKOVNE ARHITEKTURE

### NN 29/1998 (4.3.1998.), ODLUKA O PROGLAŠENJU OBALNOG MAMUTOVCA (SEQUOIA SEMPERVIRENS /D. DON./ ENDL.) SPOMENIKOM PARKOVNE ARHITEKTURE

# **GRADSKA SKUPŠTINA GRADA ZAGREBA**

Na temelju članka 13. stavka 3. Zakona o zaštiti prirode ("Narodne novine"
30/94 i 72/94) i članka 21. podstavka 2. Privremenog statuta Grada Zagreba
("Službeni glasnik Grada Zagreba" 9/93), a uz prethodnu suglasnost Državne
uprave za zaštitu prirode i okoliša Klasa: 612-07/97-19/43, Urbroj: 542/1-10-3/6-97-02
od 12. siječnja 1998., Gradska skupština Grada Zagreba na 10. sjednici,
24. veljače 1998., donijela je

## **ODLUKU**

### **O PROGLAŠENJU OBALNOG MAMUTOVCA (SEQUOIA SEMPERVIRENS /D. DON./ ENDL.) SPOMENIKOM PARKOVNE ARHITEKTURE**

Članak 1.

Proglašava se zaštićenim dijelom prirode - spomenikom parkovne arhitekture
stablo (Sequoia sempervirens /D. Don./ Endl.) koje se nalazi unutar okućnice
(voćnjaka) zgrade u Zagrebu, Paunovac 7, k.č.br. 240, k.o. Centar.

Članak 2.

Na spomeniku parkovne arhitekture i u njegovoj neposrednoj blizini nisu
dopušteni zahvati i radnje kojima bi se promijenile ili narušile njegove
vrijednosti, ili takve radnje koje bi ih mogle prouzročiti.

Spomenik parkovne arhitekture ne smije se sjeći, trgati, rezati odnosno
bilo kako oštećivati ili zapustiti tako da izgubi svoje vrijednosti, promijeni
sadašnje stanje i izgled.

Članak 3.

Na spomeniku parkovne arhitekture dopuštene su takve radnje i zahvati
koji ga ne oštećuju i ne mijenjaju svojstva zbog kojih je proglašen zaštićenim.

Radnje iz stavka 1. ovog članka dopuštene su samo na temelju uvjeta
zaštite prirode koje utvrđuje Državna uprava za zaštitu prirode i okoliša.

Članak 4.

Spomenik parkovne arhitekture treba njegovati i održavati suglasno uvjetima
i mjerama zaštite prirode, te se na njega primjenjuju odredbe Zakona o
zaštiti prirode i drugi propisi ili opći akti donijeti na temelju zakona.

Članak 5.

Na temelju ove Odluke spomenik parkovne arhitekture - obalni mamutovac
koji se nalazi unutar okućnice zgrade u Zagrebu, Paunovac 7, k.č.br. 240,
k.o. Centar upisat će se u Upisnik zaštićenih dijelova prirode koji vodi
Državna uprava za zaštitu prirode i okoliša.

Članak 6.

Ova odluka stupa na snagu osmog dana od dana objave u "Narodnim novinama"
i bit će objavljena u "Službenom glasniku Grada Zagreba".

Klasa: 351-01/98-01/6
Urbroj: 251-11-04-98-4
Zagreb, 24. veljače 1998.

Predsjednik
Gradske skupštine
**Zlatko Canjuga,** v. r.

Odluka, NN 29/1998-360
## Odluka o proglašenju vrta zgrade u Zagrebu, Prilaz Gjure Deželića 14, spomenikom parkovne arhitekture

### NN 29/1998 (4.3.1998.), Odluka o proglašenju vrta zgrade u Zagrebu, Prilaz Gjure Deželića 14, spomenikom parkovne arhitekture

# **GRADSKA SKUPŠTINA GRADA ZAGREBA**

Na temelju članka 13. stavka 3. Zakona o zaštiti prirode ("Narodne novine"
30/94 i 72/94) i članka 21. podstavka 2. Privremenog statuta Grada Zagreba
("Službeni glasnik Grada Zagreba" 9/93), a uz prethodnu suglasnost Državne
uprave za zaštitu prirode i okoliša Klasa: 612-07/97-1/742, Urbroj: 542/1-10-3/6-97-02
od 12. siječnja 1998., Gradska skupština Grada Zagreba na 10. sjednici,
24. veljače 1998., donijela je

## **ODLUKU**

### **O PROGLAŠENJU VRTA ZGRADE U ZAGREBU, PRILAZ GJURE DEŽELIĆA 14, SPOMENIKOM PARKOVNE ARHITEKTURE**

Članak 1.

Ovom se Odlukom proglašava zaštićenim dijelom prirode - spomenikom parkovne
arhitekture vrt zgrade u Zagrebu, Prilaz Gjure Deželića 14, koji se nalazi
na dijelu k.č.br. 2038, k.o. Centar.

Članak 2.

Na spomeniku parkovne arhitekture i u njegovoj neposrednoj blizini nisu
dopušteni zahvati i radnje kojima bi se promijenile ili narušile njegove
vrijednosti, ili takve radnje koje bi ih mogle prouzročiti.

Spomenik parkovne arhitekture ne smije se oštećivati, onečišćavati bilo
kakvim otpadom ili zapustiti.

Članak 3.

Na spomeniku parkovne arhitekture dopuštene su one radnje i djelatnosti
koje ga ne oštećuju i ne mijenjaju svojstva zbog kojih je proglašen zaštićenim.

Radnje iz stavka 1. ovog članka dopuštene su samo na temelju uvjeta
zaštite prirode koje utvrđuje Državna uprava za zaštitu prirode i okoliša.

Članak 4.

Spomenik parkovne arhitekture treba njegovati i održavati suglasno uvjetima
i mjerama zaštite prirode, te se na njega primjenjuju odredbe Zakona o
zaštiti prirode i drugi propisi ili opći akti donijeti na temelju zakona.

Članak 5.

Na temelju ove Odluke spomenik parkovne arhitekture - vrt u Zagrebu,
Prilaz Gjure Deželića 14, k.č.br. 2038, k.o. Centar upisat će se u Upisnik
zaštićenih dijelova prirode koji vodi Državna uprava za zaštitu prirode
i okoliša.

Članak 6.

Ova odluka stupa na snagu osmog dana od dana objave u "Narodnim novinama"
i bit će objavljena u "Službenom glasniku Grada Zagreba".

Klasa: 351-01/98-01/5
Urbroj: 251-11-04-98-5
Zagreb, 24. veljače 1998.

Predsjednik
Gradske skupštine
**Zlatko Canjuga,** v. r.

Odluka, NN 29/1998-361
## Pregled izdanih jamstava u 1997. godini

### NN 30/1998 (5.3.1998.), Pregled izdanih jamstava u 1997. godini

![](dodatni/370458.gif)
![](dodatni/370459.gif)
![](dodatni/370460.gif)
![](dodatni/370461.gif)
![](dodatni/370462.gif)
![](dodatni/370463.gif)
![](dodatni/370464.gif)
![](dodatni/370465.gif)
![](dodatni/370466.gif)
![](dodatni/370467.gif)
Ministar
**mr. Borislav Škegro,** v.r.

Ostalo, NN 30/1998-364